Нобэ
Сауд Хьэрыпым и къэрал и махуэшхуэщ — пащтыхьыгъуэ щигъуэта махуэщ. 1932 гъэм къыдэкIащ «Хьэрып пащтыхьыгъуэм и щIыналъэхэр зэгуэгъэхьэжыным теухуауэ» унафэр. Абы ипкъ иткIэ къэралым Сауд Хьэрып Пащтыхьыгъуэ цIэр игъуэтащ.
Къыргъызстаным щагъэлъапIэ я къэралыбзэм и махуэр
Литвам щалэжьа щIэпхъаджагъэшхуэм хэкIуэдахэм я фэеплъ махуэщ. 1943 гъэм фашистхэм Вильнюс щызэтраукIэу хуежьащ езы зэрыпхъуакIуэхэм къалэм 1941 гъэм къыщызэрагъэпэща геттом щыпсэуа журтхэр. Абы дэса цIыху мин 40-ри къанэ щIагъуэ щымыIэу хэ-кIуэдат.
1846 гъэм нэмыцэ астроном Галле Иоганн планетэщIэ къихутащ. ИужькIэ абы Нептун фIащащ.
1848 гъэм Америкэм щыщ Куртис Джон ягъэныщкIу сагъыз ищIауэ щытащ.
1869 гъэм Менделеев Дмитрий химие элементхэм я периодическэ законыр къызэIуихащ.
1924 гъэм Къэбэрдей-Балъкъэрым щIэныгъэншагъэр щыгъэкIуэдынымкIэ комиссэ къызэрагъэпэщащ.
1925 гъэм «СССР-м и дзэм Iэмал имыIэу къулыкъу щызыщIэн хуейхэм ятеухуауэ» законыр къащтащ.
1943 гъэм советыдзэхэм Полтавэ къалэр фашистхэм къыIэщIагъэкIыжащ.
1944 гъэм Польшэм щыпсэу украинхэр а къэралым кърагъэIэпхъукIыу хуежьащ. Абы и жэуапу, Украинэм щыпсэу полякхэри ирахужын щIадзащ. А Iуэхум егъэзыгъэ хамылъхьэну зэгурыIуами, апхуэдэу хъуакъым — хуей-хуэмейми а лъэхъэнэм Польшэм я щхьэр ирахыным ирахулIауэ щытащ украин мин 600-м къыщыщIэдзауэ мелуаным нэс.
1991 гъэм Армением и къэрал щхьэхуитыныгъэм теухуа унафэ къищтащ.
1991 гъэм РСФСР-м и Совет Нэхъыщхьэм и Президиумым къыдигъэкIа унафэмкIэ Сверловск къалэм абы нэхъапэм зэреджэу щыта Екатеринбург цIэр, Загорск — Сергиев Посад фIащыжащ.
2000 гъэм Тегенекли къуажэм къыщызэIуахащ Высоцкий Владимир и музей.
КъБР-м и цIыхубэ тхакIуэ, КъБР-м и Къэрал саугъэтым и лауреат Тхьэгъэзит Зубер и ныбжьыр илъэс 82-рэ ирокъу.
Урысей тхыдэдж, тхакIуэ, драматург Радзинский Эдвард и ныбжьыр илъэс 80 ирокъу.
Австрием щыщ актрисэ Шнайдер Роми къызэралъхурэ илъэс 78-рэ ирокъу.
Испанием щыщ уэрэджыIакIуэ цIэрыIуэ Иглесиас Хулио и ныбжьыр илъэс 73-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх тIэкIу къыщешхынущ. Хуабэр махуэм градус 12 — 13, жэщым градуси 10 — 11 щыхъунущ.
Зыгъэхьэзырар
ЖЬЭКIЭМЫХЪУ Маринэщ.
